曼聯新股東發掘本土新星 睇中「英甲麥巴比」
2024年04月01日 20:03
東網電視
更多新聞短片
迪比柏潛力優厚。(Getty Images)
英國富豪拉特克利夫成為曼聯新股東之後,將會調整轉會策略,根據英國《太陽報》爆料,呢位「化工大王」傾向簽入具潛力嘅本土新星,多過重金收購外援,並睇中有「英甲麥巴比」之稱嘅維爾港17歲前鋒迪比柏。
迪比柏近期人氣急升,因為佢上月入選英格蘭U17,出戰U17歐國盃外圍賽,首次披甲,後備上仗射入2球,協助球隊以5比1大勝北愛爾蘭U17。加上迪比柏近4次為維爾港上陣踢英甲,亦有2球進帳,因而吸引曼聯注意,希望將佢收歸旗下。
不過,近年曼聯年輕球員都難以出頭,已經有多位新星被外借,就算簽入迪比柏,恐怕佢都未必可以喺紅魔鬼立足。